હીરાબેનના સામાનનો વિમો ન હોવાથી કોર્ટે સ્ટાન્ડર્ડ ડિડક્શન પ્રોસેસ અનુસરી અને 2010માં GSRTCને 2.15 લાખ રૂપિયાનું વળતર ચૂકવવાનો આદેશ કર્યો. સાથે જ GSRTCને પેસેન્જરને માનસિક સંતાપ બદલ 7,500 રૂપિયા અને કાયદાકીય ખર્ચા પેટે 5,000 રૂપિયા ચૂકવવાનો આદેશ આપ્યો. આ આદેશને 2011માં GSRTCએ પડકાર્યો. કમિશન સામે 7 વર્ષ સુધી અરજી પેન્ડિંગ રહી. GSRTCની દલીલ હતી કે, કોઈપણ પેસેન્જર કિંમતી સામાનવાળી બેગ લગેજ કમ્પાર્ટમેન્ટમાં ન મૂકે. જો કે કમિશને GSRTCની અપીલ નકારી અને પેસેન્જરના સામાનની સુરક્ષા માટે તે જવાબદાર હોવાનું જણાવ્યું.